
Jonas: 


Einluſtigs / auch 


kurtzes / vnd ng minder nu⸗ 


zes Spiel / von der Buß predigt Jone 
f des Propheten zu Ninine, Vnd wie als 
les Volck der Stadt / ſeinen worten 
| glaubt / vnd ernſtliche Bug 
| gethan habe / ꝛc. 


Durch 
Simon Rothen / vnd Pal⸗ 


thaſar Klein / in einfeltige 
55 EASE 


W 
Jahr / M. D. LXXXIL 

Perſonen dieſes Spiels. 


J. Prologus. 

2. Argumentator. 

3. Jonas. 

4. Gott. 

5. Schiffknecht. 

6. Schiffherr. 

7. Schiffregent. 

8. Der gefangen Juͤd. 
9. Thorhuͤter. 

jo. Epicurer. 

7). Ampifneche. 

yz. Erſter Knab. 

33. Ander Knab. 

74. Stadtvogt. 

35. Erſter Bawer. 
35. Ander Bawer. 
7. Erſte Jungfraw. 
33. Ander Jungfraw⸗ 
39. Hoff Juncker. 
20. Hoffmeiſter. 

2). Cantzler. 

22. Koͤnig. 

23. Epilogus, 


Prologus: 
Ger anna guͤnſtig Herrn 
Ein jeder gnant nach Standes ehrn 
Auch jhe enginthafften Frawen / 
| Vnd all die jhe Spiel wolt ſchawen / 
Wir kommen da fuͤr euch herein / 
Hoffen ſollen euch angnem ſein / 
Ein newes Spiel habn wir gemacht / 
Drinn beyde Luſt vnd Nutz bedacht / 
Die Weyſn vnd Glehrten wiffn zwarn 
Das man vor viel hunderten Jarn / 
Sehr viel auff ehrlich Spiel gehaltn / 
Dirinn fuͤr ward bild Jungen vnd Alen / 
| Was jhn zuthon odr zlaſſen wer / 

Was auch jedr That für nutz vnd gfehr / 
Solchs gſchicht noch an manichem ort / 
[Wo man thewr ſchetzet Gottes wort / 
Vnd weñ ſolchs ſchon durch Spiel geſchicht 
Hoff Gott werd darumb zuͤrnen niche 
Drumb bitt ich jr liebn Biderleut / 

CTaſt euch gfallen zu dieſer zeit / 
| Was wir jetzund an fpielen woͤlln / 
Loſt / dieſer wird den jnnhalt erzehln. 


“A 


Ament. 


Ar 


Ini ue die aroßmechtig Stadt / 


Die 
Welch gelegn in Ay riſchm Landt / 


War grathen in all Sind ond Schand / 


Ninus zum erfen erbat hate 


Das weder Scham noch Zucht mehr da / 


Wie zu Sodom vnd Gomorra 
Geſehen war bey Jung vnd Alen / 


Das wolt Gott keins wegs vngſtraft halt 


Er be ahl Sone dem Prophet 
Das er bald dahin ziehen thet / 
Vnd ſchrey vber dieſelbiz Stadt / 
Die do lag in ſolchem enflat, 
Er aber thet zum erſten fliehn / 


Vnd wolt Gottes aſchefft nicht nachziehn 


Dip jin Gott ſtrafft in Meeres Flut / 

Da jn ein Walfisch ſchlicken thut: 

In des Bauch er dreh Tag vnd Nacht / 

Erkennen lernet Gottes macht / 

Ad bleib doch darinn bey leben / 

Der Walfiich hen wider geben. 
Herauß wol auff das trucken gſtath / 
Die weil er Gott fo hertzlich bath. 
Da befi lt er im wie vor ehe / 

Das er bald zieh gehn Niniue: 


Vnd 


Od verfünde ¡hn allermaffıy 
Wie er zuuor mit jhm verlaſſun 
Jonas der war gehorſam drat 
Er zog dahin in gmelte Stadt / 
Da er ein Tagreiß kam hinein / 
Da hub er an mit macht zu ſchreine 
Mit heller Stimb lauter vnd klar / 
Ir Niniuier fay euch furwar: 
Werd ihr nicht auffhoͤrn vnd Buß than / 
So wird ewer Stadt vntergahn / 
Noch innerhalb viertzig Tagen. 
Da ſie ſolches hoͤrten ſagen / 
Enderten ſie jhr boͤß Leben / 
b Da thet ihn Gott d Suͤnd vergeben. 
Darzu auch all jhe Miſſethat. 
Vnd ward alfoerhalen die Stade. 
Wie jhr denn nach lengs werd hoͤren / 
Drumb ſchweigt (ull iſt vnſer bgeren. 


Jonas kompt faht an das 

Spiel. 

J Ch hab nun predigt etlich Jahr / 

| Dem Volck in Iſrael fuͤrwar / 

| Vnd dem Konig Jerobeam / 8 

Wie Gott allein der HE Rre ſey / 
Jedoch in der Abgoͤtte rey / 
Vnd aller Suͤnden vberfluß / 
So lebt das Volck on alle Buß / 
Dem hilfft kein Predigen noch ſagn. 


Drumb fuͤrcht ich Gott mit ſchrecklichn 
In Iſrael Vnder vnd Ober / (plagn / 


Weil ſie wider Gott ſuͤnden groͤben / 
Dann ander Heydeniſche Land / 
Welche Gott haben nie erkandt. 
Gott. 
Jona ein Sohn Amithay / 
Was macheſtu allein da hies 
Jonalkomme vnd hore mich. 
Jonas. 
Was wiltu HE re / hie bin iche 
Gott. 
Jona mach dich bald auff vnd geh 
In die groſſe Stadt Niniue. 
Vnd predig ihn Buß / es iff zeit / 
Wann es iſt je groſſe boßheit / 
Auff gen Himel kommen fuͤr mich / 
Darumb fo predig jhn / vnd ſprich: 


Der HERR wird dieſe Stadt hart plagn / 


Da fie noch wird in viertzig tagn / 


Vn⸗ 

Vnder gehn wegen heer Suͤndn / 
Ob ſie buß theten vnd Gnad fuͤndn. 
Jonas. 
Ach HERR E Gott ich bitte dich / 
Iſts muͤglich vbrheb die Botſchafft mich, 
Gott. 
Jona es kan nicht anders gſein / 
Drumb zeug nur in die Stadt hinein. 
Jonas wider ſich ſelbs. 
Ich hab Predigt in Iſrael. 
Ein lange zeit / doch iſt jor Seel 
So voll Gottloſr Abgoͤtterey / 
Dergleich in Sünden allerley / 
So gantz verhertet vnd verſtockt / 
Wie freundlich ich ſie hab gelockt / 
Buß zuthun von all jhren S uͤndn / 
Den Gott zuuor auch ließ verkuͤndn / 
Sein heilig Wort durch fein Prophetn / 
Die doch auch nichts auß richten thetn / 
Nun ſagt der SERN / ſteh auff vnd geh 
In die gre fle Stadt Ninine, 
In der Stadt die Abgoͤtterey / 
Im anfang iſt entſprungen frey / 


Vnd lautter Heydn ſind an dem ort / 


Gar nichts wiſſen von Gottes Wort 
A (ij Noch 


Noch von dem Geeclichen Geſetz / 

Darumb werd on zweyffel / ich ſetz / 
Nichts außrichten mit meinem predign / 

Viel eh werdens mich beſchedign / 
Weil ſie Gottloß Abgoͤtter ſein / 

Darumb ſo wil ich nicht dahin / 
Sonder wil vor dem HErrn fliehn / 

Vnd eylend da gehn Japhe ziehn. 
Hinfahren auff dem Meer tieff / 

Dort kompt gefahren gleich ein Schiff, 
Die wil ich freundlich reden an / 

Ob ſie mich mitnemen daruon. 
Gott gruͤſſe euch / jhr lieben Leuth: 

| Schiffknecht. 
Danck hab / Was ſagſt zu dieſer zeit. 
Jonas. 

Es iff an euch mein frenndlich Bitt / 

Ihr woͤllet mich auch nemen mit / 
Weil ihr jetzt ober Meer wolt fahrn / 

Den Lohn wil jch euch auch nicht ſparn. 

Schiff herr. | 

So ſteig herauff wir fahrn daruon / 

Wir werden wol eins vmb den Lohn. 


Schiffregent zum Schiff, 
Bed, 
Belus 


Belus ſchaw / was erhebt fich dore) 
Ein ſchwartz Gewuͤlck anß Himels pfort 
Ey ſchaw wie ſauſt daher fo ſchwindt / 
Ein grauſamer ſtarcker Sturmwinde / 
Scham wie thut das Meer auffſchwelln / 
Vnd ſchlegt ſo hoch erſchroͤlich Welln / 
Die vnſerm Schiff mit lautem doͤß / 
Geben ſo vngefuͤgte Stoͤß / 
An allen Orten es bekuͤmmern / 
Wo fies zerſtoſſn vnd zutruͤmmern / 
So muͤſſn wir all im Meer ertrinckn. 
Schiffknecht. 
Schaw zu / das Schiff wil vnter find, 
Ach hilff one du liebr trewer Gott / 
In dieſer vnſer groſſen noth, 
Schiffhe rr. 
Es muß vntr ons einer ein vefach 
Stin / das wir habn fo groß vngmach. 
Schiffregent. 
Laſt vns s Loß werffn / werdn wir inne frep 
Wer diß vngluͤcks ein vrſach fen, NN 
Schiffherr. im 
Wo iſt der frembde Manne | 
er heut zu ons herkam. ei‘ i | 


Schifftnecht. 5 


Exfise dort vnden in dem Schiff / 
Geleich alſo als ob er ſchlieff. 


Schiff herr. 
Ey fo heiß ihn auch herfuͤr gahn / 
Das er ſeinen Gott ruͤffe an. 
Schiffknecht zum Jona. 
Ach wie mageſtu ſchlaffen nur / 
Stehe bald auff vnd geh herfuͤr. 
Vnd ſchreye auch zu deinem Gott / 
Ob ehr vns huͤlff in dieſer not. 
Schiffregent. 
Nun ſein wir alle beyſamen / 
So loſn wir in Gottes Namen. 


Sie loſen / das Loß trifft auff 
Jona. 


Schiffknecht. 
Seht / ſeht / das gehet gleich recht an / 
Das Loß felt auff den frembden Man. 
Da zeig du vns alſo bald an / 
IG rumb wir ſolches vngluͤck han. 
Was find dein gſchefft / von wañ kombſt herz. 
Dein Vatterland vnd Gſchlecht vns lehr. 


Jonas. 

Ich bin ein Ebreiſcher Man / 
Bet allein Gott den ewign an / 
Der mit ſeiner Allmechtign Krafft / 
Die Himl / die Erd / ondo Meer hat gmacht 
Schiffherr. 
Nun wolan / ſo ſage vns ſchier / 
Was ſollen wir anfahn mit dir / 
Damit vnd ſich des Meers vnruh / 
Etwas geſtuͤmmers erzeigen thu. 


Jonas. 
Ach fo nempt mich vnd werfft mich drein 
So wird es zu hand ſtiller ſein / 
Dann es iſt mir ja wol bewiſt / 
Das die vngſtuͤmb von meint wegn iſt. 
Schiffleut. 
Himliſcher Gott wir bitten dich / 
Laß ons nicht kommen in gefell/ 
Bon wegen dieſes Menſchen Seel / 
Laß auch nicht ober ons kommen / 
Das vnſchuldige Blut des frommen / 
Dann O lieber Gott wie du wilt / 
Muͤſſen werden all ding erfuͤllt. 


Jetzt werffen fie Jonam hinauß/ 
Vad ein Schiff knecht ſpricht. 
“i Schau 


Schaw / ſchaw / ein Walfifch zu den ſtundn / 
Hat den Menſchn lebendig verſchlundn. 

Nun wollen wir ein Opffer thon / | 
Dem Gott aller Ebreer fron / 

Gnd jhm fagen Danck / Lob vnd Ehr / 
Scham wie full iſt worden das Meer. 
Nun fahrt che ſich der Wind verkehr. 


Nun geht das Schiff hinweg / vnd 
der Fiſch leſt ſich jmmer an wenig ſe⸗ 
hen. Darnach perr er Jenam 
wider auß. 
Jonas. 
Herr Gott dir fey lob preiß vnd ehr / 
Du lieſt mich werffen in das Meer / 
Das ich wol hab verdient vorlangſt / 
Zu dir ſchrie ich in meiner angſt / 
Da ich lag in des Walſiſch Schlund 
Da ſanck ich zu der Berge Grund. 
Dein Waſſerwellen grauſamlich / 
Die giengen alle vber mich. 
Das ich gedacht ich wer fuͤrwar / 
Von deim Angſicht verſtoſſen gar / 
Ich wuͤrd forthin nicht mehr anſehn 
Dein heilgen Templ / es wer geſchehn / 
Genslichen vnd gar vmb mein Lebn / 
Wil ich mis Waſſer war vmbgebn / oa 


Vnd mein Seel berzaget in mit / 
Da kam doch mein Gebet zu dir / 
Mein Gott in deln heilign Templ / 
Da du einer guͤth zum Exempl / 
Auß dem verderben loͤſt mein Lebn / 
Das mich der Walſtſch ſpeyet ebn / 
Herauß aufs trucken Erderich / 
Drumb fo wil mit danck opffern ich 
Dem HEgren zalen mein Geluͤbdt / 
Der mir halff weil ich war betruͤbt. 


Gott ruͤfft Jona zum andern 
Mal. 


Hör Jona ein Son Amithay / 
Was noch mein Will ond Befelh frp. 


Jonas. 
AHERN hie bin ieh / Was wileu mire 
Gott. 
Geh gehn Nintne fag ich dir / 
Vnd febrey widr fie mit gantzer krafft / 
| Dann ſie iſt mit alle Boßheiehhafft, 
| Wir aber ſolches nicht than / 
Noch vbler als zvor ſols dir gan. 


. 


Lonas. 


= 


Ach Her Are Gott nun vergib mir / 
Was ich vor hab gef Ande vor dir / 


Ich wil nicht mehr brechn dein Mandat / 

Dann es mir gar vbl glungen hat / 
Ich zeuch dahin on alleraſt / 

Wie du mir jetzt befohlen haſt / 
Wie wol ich fuͤrcht werd bſtehn mit ſchand / 

Mit meiner Predigt in jenen Land / 
Dann du biſt barmhertzig vnd mildt / 

Vnd wird dein Zorn von ſtundan gſtiltt / 
an bald man rew vnd leid hat / 

So bweiſtu auch von ſtundan gnad / 
n wird das Volck ja ſagen frey / 
Wie das mein Predig erlogn fey. 


Gott. 


Dem ſoltu gar nicht fragen nach / 


Wie ichs mit meint erbarmung mach / 
Je 0 a be Ir in mich vbr wen ich wil / 
Vnd laſſe nach der Suͤnden vil / 
Bnd fi ok 6 5 alles von mein ſelbs wegn / 
Niem 07 hat mir ordnung zugebn / 
Dann ich allein bin Gott der HERR 
nd if neben mir keiner mehr / 
Dar umb thu bald zu dieſer friſt / 
Was dit von mir befohlen iſt. 


Jonas. 


Ja HERA ich find kein andern weg / 
Das ich deim Zorn entrinnen mog / 
Ich bitt abr lieber HExre Gott / 
Hilff mir in aller meiner not / 
Vnd gib mir ein zu jeder ſtund / 
Was ich ſol reden mit meim Mund / 
Dann wo du Herr ſelbs redeſt nicht / 
Da iſt als vnſer redn entwicht. 


Gott. 
Dein Hertz gantz vnbetruͤbt feta ſol / 
Glaub nur wil dich beſchuͤtzen wol, 
Jonas. 
So ſeys HER in deinem Namen / 
Gott geſegen euch alle ſamen. 
Hiemit geht Jonas hinweg. 
Der ander Actus. 
Jetzt gehet ein Jud herfuͤr der ein 
gefangener zu Nintue iſt / klagt fein 


Ellend / vnd vber der Stadt finds 


lich lehen / vnd ſpricht. 


Ach 


MEHHERT Gott ins Himels Thron, 
<A = doch ein mal mein Elend, 
Ich bin hie in eim frembden Landt / 

Da all Gotts forcht iſt vnbekandt. 
Es iſt nun mehr dann drelſſig Jahr / 

Das ich darein gefangen war / 
Auf Judea ward ich gfuͤhrt her / 
Da ich muß dienen in groſſr bſchwet / 
Doch wolt ich all noth gern leydn / 
„Wenn ich nur dein Gſetz nicht muͤſt meidn 
Dann ſo ich dem wil hangen an / 

Wuͤrd ich verfolgt von jeder man / 
Verſpott / verhoͤhnt vnd groß veracht / 

Niemand iſt der darauff hat acht / 
So wil ich aber darumb nit / 

Daruon weichen nur einen ſchrit / 
Sonder das Creutz geduͤltig tragn / 

Darunder auch gar nicht verzagn / 
Villeicht erledigſt mich ein mal 

Auß dieſem widerwertign fall / 
Dann du haſt noch nie kein verlahn / 

Der dein Gſetz chee vor Augen han / 
Wiewol ich foͤrcht es werd ein farht / 

Dif Land ond Stadt geſtraffet hart / 
So gar iſt kein Gottsforcht darinn / 

All ehrbarkeit iff welt dahin / 


Da regiert ſtoltz / hoffart / vbr mut / 
Was jeder vbt iſt alles gut / 
Freſſu / Sauffen / Ehbruch / Hurerey / 
Vnd ander Suͤnd werdn guͤbet frey / 
Ohn alle ſcheuch vnd ongefehr / 
Gleich als ob auch kein Gott nicht wer / 
Die Jugent iſt gantz vngezogn / 
Verbeint / verbubet / vnd verlogn / 
In Summa / beyde Land vnd Stadt / 
Ligen mitten in allm vnflat / 
arumb kan es nicht lang ſtehn an / 
Es muß ein mal zu boden gahn / 
Es komb abr gleich was fuͤr ein noth / 
So vertraw ich dem lieben Gott / 
Er weiß mich wol auß zu führen, 
Das mich die ſtraff nicht beruͤhren / 
Wie er dem Loth ſein Diener thet / 
Da er verderbet die fuͤnff Stedt. 
Auch dem Noha ſeim Diener fromb / 
Da er d Welt verſenckt vmb vnd vmb. 
Vnd in ſumma andern ſehr vil / 
Die ich jetzund nicht nennen wil. 
Wen ſieh ich aber dorther gahn 
Mich duͤnckt es fey ein Juͤdiſch Man / 
Es zeigens ja ſein Kleider an. 


B 


y Jonas. 
Ich bin nu naf et bey der Stadt / 
Sih ein Man dort gegn mir hergaht / 
Vnd als mich duͤnckt der gaſte mein / 
So fol er an ch mein Lands man ſein / 
Nun ich wil fort zu jhm dar gahn / 
Vnd mit einem gruß ſprechen an / 
Gruͤß dich Gott lieber Freunde fromb / 
Samuel. | 
Danck hab / biß mir auch Gott wilkomb. 
Lieder Freund ſag mir on beſeh wer / 
Von wannen kommeſtu daher? 
Jonas. 
Ich kemb auß dem Juͤdiſthen Land / 
And bin von Gert daher geſandt. 
| Samuel. 
Gott {ty gelobet vnd gepreiſt / 
Der mir einen Landsman zuweiſt / 
Es moͤcht mir doch nichts auff Erden / 
Hebers vnd angnemers werden / 
Es frewe ſich alles mein gemuͤth / 
Das ich ein ſich meines geblüͤt. 
: Jonas 
Ich danck auch Gore zu dieſer friſt / 
Daßd mir fo gleich bekommen ii. 


amn 


Samuel. 
Hebr fag mir vnuerborgen frey / 
Was dein Werbung ond gſchefft hie ſey. 


Jonas. 

Weil dus begerſt / zeig ich dirs an / 

Du wirſt abr habn kein gfallen dran / 

Dann es wird dich auch treffen an. 

| Samuel. 
Sag nun her mein trewer Geſell / 
Es treffe mich gleich wie es woll / 
Ich hab mich Gott fehon ergeben / 
Wie ers macht fo iſts mit eben. 

Jonas. 
Vnſer Batter Gott hat mich gſandt / 
Auß Cana her in dieſes Lande, 
Das ich fol ſchreyn widr Nintue / 
Vnd phe verkuͤnden anaſt vnd weh / 
Nemlich fo ſie nicht wird Buß than / 
Sols in viertzig tagn vntergahn, 
Samuel. 
Ich hab mirs warlich wol gedacht / 
Vnd erſt jetzt bey mir ſelbs betracht / 
Es werde Gott eins mals geſchwind 
Strafen dieſer Stadt ſchwere Sind, 
ths ae 


Er hat doch vor verſchont kein ende 
Das in Sünden gar war verblendk / 
Ein mal hat er die gantze Welt / 
Mit dem Waſſerfluß vbreſchwelt / 
Darzu die fuͤnff Stedt zu Sodom / 
Außgereut mit des Fewers flamm / 
Doch iſt hie keines wegs mein rath / 
Das du dich wageſt in die Stadt / 
Es iſt zubſorgn du kombſt in gfehr / 
Mit ſoleher erſchroͤcklichen Maͤhr / 
Du weiſt die Welt wil jetzund nit 
Hören anders allein Frid / frid / 
Wer jhr von Buß zuuil wil ſagn / 
Den thut ſie ja gar bald verſagn / 
Man hett jetzt nur gern ſolch Prophern / 
Die den Leutn die Ohrn kuͤtzlen chee 
Vnd verhieſſn jhn ein gnedign Gott / 
Der jhn wolt helffn in aller not / 
Ob ſie ſchon darnebn in der Suͤnd 
Verſtockt weren vnd gar erblind. 
Dieweil du dann kein ſolcher biſt / 
Der Zug dir ja nicht zrathen iſt. 


Jonas. 


Ich muß des alles gantz nicht achtn / 
Sonder den Bfelh Gottes betrachtn / 


Er 


Er iſt Gott darzu HERR allein / 
Sein Wort fol man volzichen rein / 
Er kan die ſein wol behuͤten / 
Wider der Gottloſen wuͤten / 
Wie er dann hat dem Noah than / 
Der Buß hat predigt an vnd an / 
Hundert vnd zwaintzig gantze Jahr / 
Hoff Gott der HERA mich auch bewar. 
Samuel. 
Es iſt ja wol war was du ſagſt / 
Wann dus aber auffſchieben magſt / 
So thus / iſt gar mein trewlich bitt. 
| Fours. 
Mein lieber Bruder rach mirs nit / 
Ich weiß was mir begegnet iſt / 
Wann es dir ſo wol wer bewuͤſt. 
So vuͤrdſtu mich nicht reitzen an / 
Das ich ſolch Reiß ſol vnterlan. 
| Samuel. 
So ſag mir lieber Bruder frey / 
Was dir doch nur begegnet ſey. 
Jonas. 
Wann du mir gern wile hoͤren zu / 
Nach leng ich dirs erzelen thu. 
Samuel. 
8 i 


ig 


Ey was ſolt mir doch lieber ſein / 
Dann zuhoͤren dem Landsman mein. 


Jonas. 
Nun wil ich dirs ſagen gar gern / 
Wirf auch fuͤrwar groß Wunder hoͤrn. 
Samuel. 


So komb her ſetz dich da nider / 
Laß raſten dein mide glieder. 
Solchs zuthun ich annemen thu / 
Nun loß / vnd hoͤr mir fleiſſig zu / 
Da mir Gott erſtlich gbotten hat / 
Das ich ſol ziehn in dieſe Stadt / 
Vnd wider ſie ſchreyen mit macht / 
Da hett ich mich anders bedacht / 
Ich macht mich auff wolt gflohen ſein / 
Das Agſicht Gott des Herren mein / 
Ich zog hinab biß gen Japho / 
Zuhand fand ich ein Schiff alldo / | 
Den Schiffleutn ich die Schiffmut gab / 
Vnd mich auffs Schiff geſetzet hab / 
Bald ſchicket Gott ein ſtarcken Windt 
Darzu ein groß vngſtuͤmb geſehwindt / 
Das ſich die Schiffleut bſorgten ſchon / 
Das Schiff das wuͤrd zu truͤmmern Ey 
y ¢ 


Die Schiffregentn warn in Noth / 
Ein jeder ſchrey zu ſeinem Gott / 
Sie warffen auß dem Schiff groß Buͤrdt / 
Damit es etwas ringer wuͤrdt / 
Ich aber gieng zonderſt ins Schiff / 
Legt mich da fein nider vnd ſchlieff / 
Da gieng ein Schiffman hnab zu mir / 
Vnd ſprach: Ey wie magſt ſchlaffen nur / 
Steh auff vnd ſchrey zu deinem Gott / 
Ob er ons huͤlff in dieſer Noth / 
Bald eint zum andern zuſagn bgundt / 
Laſt vns s Loß werffn zu dieſer ſtundt / 
Damit wir jnnen werden frey / 
Wer diß vnaluͤcks ein vrſach fey. 
Sie thetn daſſelb behendiglich / 
Sih da fiel das Loß ebn auff mich / 
Sie ſagten bald zeig vns da an / 
Von weß wegn wir ſolch vngluͤck han / 
Was find dein gſchefft von war kombſt her / 
Dein Vatterland vnd Gſchlecht vns lehre 
Ich fage: Ich bin ein Juͤdiſch Mann / 
Bet allein Gott den ewign an / 
Der mit ſeiner Almechtign krafft / | 
Die Him / die erd / vnds Meer hat gmacht / 
Auff ſolchs forchten fic jin noch baß / 
Vnd ſagen / warumb eheftu ons das? 
ii Dann 


eS 


Dann es war ¡hn verborgen nicht / 
Das ich gflohen Gotts Angeſicht / 
Ja ich hett ſie das ſelber bricht / 
Sie ſprachn⸗Nuͤn wolan fag ons ſchier / 
Was ſolln wir anfahen mit dir / 
Damit vnd ſich des Di cero vnruh / 
Etwas gſtuͤmmers erzeigen thu / 
Ich ſagt nempt mich vnd werfft mich drein / 
So wird es zu hand ſtiller ſein / 
Dann es iff mir ja wol bewiſt / 
Das die vngſtuͤmb von meintwegn iſt. 
Da wolten ſie zum Land ſein gſchifft / 
Sie mochtn abr vor den Thunnen nicht / 
Schrien widr zu Gott hertziglich / 
Himliſchr Vatter wir bitten dich / 
Laß one nicht kommn in vngefell / 
Von wegen dieſes Menſchen Seel / 
Laß auch nicht vber vns kommen / 
Das vnſchuͤldig Blut des frommen / 
Dann O lieber Gott wie du wilt / 
Muͤſſen werden all ding erfuͤllt / 
Da namens / vnd warffn mich hinauß / 
Bald ließ das Meer von ſeinem ſtrauß / 
Erſt forchten ihn die Leut faſt ſehr / 
Bnd theren Gott Gluͤbt vnd Opffer / 
Gott aber ſchickt ein Fifch der endt / 
ek 


—— 


Der verſchlickt mich alſo behendt / 
In des Bauch war ich drey nacht vnd tag / 

Mit groſſer angſt vnd ſchwerer klag / 
Da ſchrey ich zu Gott jnniglich / 

Vnd er hat auch erhoͤret mich / 
Dem Walfiſch er gebotten hat / 

Das er mich bald gab an das gſtat // 
Da gbot mir Gott zum andern mal / 

Das ich die Reyß verrichten ſol. 
Alſo Haft ghöre zu die ſer friſt / 

Wie es mir dort ergangen iſt / 
Drumb wird ich mir nicht rathen lan / 

Das ich mehr wider Gott ſolt than / 
Dann wil cine haben fried vnd gmach / 

So leb er ſeinem willen nach. 

Samuel. 

Ich hab bey alle meinen tagn / 

Solch Wunder nie ghoͤrt / mag ich ſagn / 
Ach wie gwaltig iſt vnſer Gott / 

Nun zeuch nur hin nach ſeim Gebot / 
Wir woͤlln ihm heimſtellen all ſachn / 

Er weiß mit ſeinen wol zumachn. 
| Jonas. 

Ich geh dahin / behuͤt dich Gott. 


Samuel. 


Dich 


a NS 


Dich auch dergleich vor aller not. 
Er zeucht dahin der gute Mann / 

Der liebe Gott woͤll jhm beyſtahn / 
Das er fein wort gantz wol verricht / 

Vnd ihm darob gſchech arges nicht. 


Der dritte Actus. 
Nun kompt Jonas onder das 


Stadtthor / vnd fpricht, 

Nun bin ich hie vnter dem Thor / 

All mein haar ſtehen mir empor / 
Das ich einr ſolchn mechtigen Stadt / 

Verkuͤnden ſol Gottes vngnad / 
Es kan aber nicht anders ſein / 

Drumb wil ichs gradt wagen hinein. 

Hit laufft hm ein Thor huͤter 
nach / vnd ſagt. 
Thor huͤter. 

Hoͤr Mann / gehe nicht alſo fort / 

Laß mich mit dir reden ein Wort / 
Da zeig mir bald an wer du biſt / 

Vnd auch was dein geſchefft hie iſt. 


Jonas. 


Ich bin ein Hebreiſcher Mann / 
Groß Gſchefft ich zuuerrichten han / 
Welche mir Gottes Maleſtat / 
Selbs zuuerrichtn befohlen hat / 
Was abr daſſelbig werde ſein / 
Wirſtu hernach erjndert fein. 
Thorhuͤter. 
Nun ſchaw geh mit rechtn ſachen vmb / 
Das ich nicht ſampt dir in vngluͤck fom’ 
Drumb das ich dich thet laſſen ein / 
Zeuch hin / verricht die ſache dein. 
Jonas. 
Lieber ſag mir wie weit ich han / 
Das ich komb an den groͤſten plan. 


Thorhuͤter. 
Fuͤnff Meilen haſtu nur gar wol / 
Wann ich die warheit ſagen fol) 
Dann d Stadt begreifft in jem vmbk eiß⸗ 
Drey guter vnd langer Tagreiß. 
Jonas. 
Nun ſey es gleich wie weit es woͤll / 
Die Reiß ich je verrichten ſoͤll / 
Behuͤt dich Gott ich geh daruon. 


Thor huͤter. 


Dich auch deßgaleich mein lieber Man / 
Nun wil ich warlich gerne hoͤrn / 
Was das fuͤr ein Botſchafft wird wern / 
Ich bſorg mich nuͤr vnd foͤrcht mir hart / 
Es werd vnſr Stadt geſtrafft ein fart / 
Dann all Suͤnd hat gnommen vbrhand / 
Es iſt auff erdt nichts mehr als ſchand / 
Man lebt wies Viech mutwillig frey / 
In allr vnkeuſch vnd fuͤllerey / 
Din alle ſcheuch / ohn als gefehr / 
Gleich als ob auch ein Gott nicht wer / 
Fuͤrwares bringt ons groß gefehr / 
Gewiß die Botſchafft geht nicht leer. 
Epicurus. 
O du weiſt gar vberauß wol / 
Was zukuͤnfftig geſchehen ſol / 
Haſt nie kein alt Narren geſehn / 
Die da fuͤrgeben vnd ver jehn / 
Du ſagſt das die Stadt aſtraffet werd / 
Nun wolt ich wettn ob cine auff erd 
Wer / der ſich auch doͤrfft vnderſtahn / 
Ein ſolche Stadt zu greiffen an / 
Sol dann ſonſt ein vnfall kommen / 
Wie du dich jetzt left vernemen / 
So iſt mein trewer rath zvor ab / 
Das man ein gutes Muͤtlein hab / 


Mit eſſen trincken tag vnd nacht / 

Leben in allem luſt vnd pracht / 
Hey bringn wir doch nicht mehr daruon / 

Dann eſſn vnd trincken vmb vnd an / 
So hat es kein einige not / 

Wer weiß ob jndert ſey ein Gott / 
MVnd obes gleich wol war thut ſein / 

Wil ich gehen zum kuͤlen Wein / 
Mir nemen einen guten muth / 

Trutz einem der mirs wehren thut. 

Thor huͤter. 

Ach / ach / wir ſein all vngerecht / 

Wie man dann an one ſpuͤret ſchlecht / 
So mag ich doch mit warheit jehn / 

Kein Gottloſern Menſchen hab gſehn / 

Nicht wunder wer ein gantze Stadt / 

Verſuͤnck wegen eins ſolchn vnflat / 
Vnd wann ich ein Obrigkeit wer / 

Vmb ſolche Red kem er in gfehr / 


Nun kompt Jonas vnd ſchꝛeyet 
zum erſten mal / ſagt zuvor. 
Da bin ich an eim Volckreichn plan / 
Nun wil ich zu ſchreyn fahen an / 
Ach Gott gib mir ein ſtarckes hertz / 
Fuͤrwat es ift mir auß dem ſchertz / 


Weil ich noch war in meinem Land / 
Bat ich dich vmb hilff vnd beyſtand / 
Dann wo nicht iff dein hilff vnd gunſt / 
Da if all vnſer thun vmb ſonſt. 
| Gott. 
Jona hab guen Glaubn vnd vertrawn / 
Erheb dein Stimb wie ein Poſaun / 
Verkuͤndt mein Volck jhe miſſethat / 
Die ſie biß her begangen hat / 
Schrey / ſchrey / ſag ich mit gantzer krafft / 
Ich wil dich bſchaͤtzn mit meiner macht; 
O Niniue / O Niniue / ; 
Ich verkuͤnde dir groſſe weh / 
In viertzg Tagn wirſtu vndergahn / 
So ferr du nicht wirft Buſſe than / 
Hoͤr auff / ſteh ab von Sünden dein / 
Villeicht wird Gott barmhertzig ſein. 


Da lauffen boͤſe Buben herzu 


ſpotten des Propheten Fone, 


Der Erſt. 
Lauffe Buben laſt ons lofen zu / 
Was der alt Mann dort ſchreyen thu. 


Der Ander. 


Ey laß ihn ſchreyen was er wil / | 
Wir woͤllen auß wartn enferm Spiel. 
Der Erſt. 
Das Spiel wird mir nicht lauffen hin / 
Ich wil loſen ein weil auff ihn. 


Jonas ſchreyt zum andern 
mal. 


O Niniue / O Nintue / ꝛe. Wie zuuor. 


| Erſt Kuab. 
Mas gäbige du alter Goͤgkman / 
Wie Sol vnſer Stadt vntergahn. 

Jonas. 

Ja gwiß / wann ihr nicht Buß werd than. 

| Andtr Knab. 

Du wirſt lign du aller Faßhang / 

Hettn wir Semmel zu eſſn ſo lang / 

Vnd gutn ſuͤſſen Meht zu trincken / 
Biß vnſer Stadt würd verſincken. 

Der Amptknecht. 

Ey fo hebt euch weg ihr boͤſn Kind / 

Ihr wiſſet nicht wer die Leut ſind / 


Vnd laſſet den Mann vnuerſpott / 
Villeicht kommet er her von Gott / 
Odr ich wil euch das Maul zerbehrn / 
Vnd ewrem gſpoͤtt mit pruͤglen wehrn / 
Dann habe ¡hr nie gehoͤret ſagn / 
Was gſchehen ſey vor alten tagn / 
Da auch etliche Buben beein 
Verſpottet einen ſolchn Prophetn / 
Da ſchicket Gott zuhand zwen Bern / 
Die thetn die boͤſen Bubn verzehrn. 
Es darff euch auch geſchehen wol / 
Die weil jhe des gſpoͤts ſeyt fo vol. 
Jetzt ſchreyet Jonas zum drit⸗ 


ten mal. 
O Niniue / c. Wie zuuor. 
Der ander Knecht. 
Ich ſags fürwar on alles ſchertzn / 
Des Mans geſchrey geht mir zu hertzn / 
Es wird fuͤrwar vmb ſonſt nicht ſein / 

Ich wil gehn zum Stadtvogt hinein / 
Vnd jhm anzeigen ſolche maͤer / 
Obs ihm villeich noch verborgn wer. 
. 

Ich ſag euch fuͤrwar lieben Leut / 
Laſt euch die Maͤer zu hertzn gehn n 
nd 


nd halt es gwiß für keinen thandt / 
Dann der Mann iſt mit auch bekandt / 
Ich ſah jn dort auff Meres tham / 
Da ein groß vngſtuͤmb an vns kam / 
Alſo das wir verzagten ſchon / 
Das Schiff das wuͤrd zu kkuͤmmern gan 
Er ſagt ons dort viel ſeltzam Maͤhr / 
Wie das ¡hm von Gott gbotten wer / 
Zu ziehen her in dieſe Stabt / 

Ihr zuuerkuͤnden fein vngnad / 
Er ward dort gworffn in Meres flut / 
Darumb mich hoch verwundern thut / 
Wie er fey kommen dieſer ende, 
Er muß ja ſein von Gott geſendt / 
Darumb ft ihm zu glauben wol / 


Sein warnung niemand verachtn fol! 


Der Stadvogt zum Amptknecht. 
Amptknecht du kombſt gleich recht zu mir / 
Ich hab grad vmb geſand nach dir / 
Mech duͤnckt hab hoͤrn ſchreyen ein Mann / 
Ich Funde jn abr nicht recht verſtahn / 
Was er doch anzeiget für Maͤhr. 
Amptknecht. 
O Stadt vogt hochweiſer 2 


Er ſagt die Stadt werd vntergahn / 
So ferr man nicht Buß werde than / 
olchs fol gſchehn inner vierzig tagn / 
Ich gieng drumb her / vnd wolts euch fagy 


. Der Stadtvogt. 
Das iſt fuͤrwar / fůrwar kein ſchertz / 
Es erſchreckt mir gar hart mein Hertz / 
Es if mir offt / was ſol ich laugn / 
Sehr vmbgangen vor meinen Angry 
Die Sind der Menſchen iſt zu groß / 
Jederman lebet ſehr Gottloß / 
So iſt jetzund ein groſſe ſuͤnd / a | 
Das man nicht zeucht die jungen Kind 
Man leſts auffwachſen frech vnd ſtoltz / 
In allermaſſn wies Gabelholt / 
Drauß iſt kommen als man ſicht wol / 
Das die Stadt iſt boͤſr Buben vol 
Drumb iſts billich das die Gotts Ruth / 
Schon einmal vbr ons kommen thut / 
Doch ſolln wir bittn den lieben Gott / 
Das er ons bgnad in folcher noth. 
Vnd es begibt ſich gradt recht heind / 
Das dEltſten der Stadt beynander ſtind / 
Den wil ich die Sach fuͤrtragen / 
Vnd horn was ſie darzu ſagen / 
: Nun 


Nun wil ich zu jn gehn hinein / / 
Amptknecht du folft hrauß warten mein? 
Amptknecht. 
Hoch weiſer Herr ich will wartn ſchon / 
Vnd wil nicht weit von hinnen gahn⸗ 
Amptknecht wider ſich ſelbs. 
Nun wil ich gern ſehn meine Herrn / 
est in ſolcher fach handlen wern / 
Ich acht es werd der nechſte weg / 
Das man die Leut zur Buß vermoͤg / 
Bud wird daſſelb der Rathſchlag fern / 
So muͤſſn auch dran die Schenckel mein 
Es iſt auch auff mich eben recht / 
Ich bin vnd muß bleiben ein Knecht / 
Darumb ich trewlich dienen ſol / 
Villeicht wird mir gelohnet wol / 
Dann es iſt ein gemern Sprichwort / 
Das ich ſelber offt hab gehort / 
Wer wol dient / dem wird wol gelohnt / 
Vntrewe dienſt kein geluͤck hondt. 
| Stadevoge kompt wider vber ein 
| gure weil. 
ein Herrn haben fich furs bedacht / 
Vd ja din beſten anfı chlach gmacht / 
Cy Drumb 


Drumb Amptknecht geh hin bald vnd feb 
Andr Stadrdiener nimb viel zu dien 
Vnd ziehet auß die gantze Stadt / 

In all Gaſſen als viel ſie hat / 
Kaffe jetzt auß bald vnd behendt / 

Buß zu wircken an allem endt / 
Mit faſten / beten / darzu auch / 5 

Im Sack vnd Aſchn nach altem brau 
Hierinn fol niemnd außgnommen ſein / 

Wedr Jung noch Alt groß oder kleim 
Ob ſich leicht Gott ließ erbitten / 

Vnd ſolche ſtraff blieb ver mitten. 

Amptknecht. 

Weiſr Herr ich thu zu dieſer friſt / 

Was mir von euch befohlen iſt. 

Der vierdte Actus. 
Nun geht Jonas zur Stadt hin⸗ 
auß / ſetzt ſich / vnd ſagt wider fico felbs. "| 

Nun wil ich erwartn den viertzigſin Tag 

Das kommen ſol dieſer Stadt plag / 
Ich wil da ſitzn vnd ſehen zu / 

Was Gott mit dieſer Stadte thu / 
nd wie dif Gottloß Ninine/ 

Zufallen werd vnd vnterreh / 
Mit Vieh vnd Leutn vnter dit Erdn / oC 


Mie wird ein gſchrey oud pra fein werdite. 


Jetzt kommen zween Baurn. 
Der Erſte. 
Erg dich Gott mein lieber Nachbawr. 
Der Ander. 
Danck hab / mein ſag / wie ſichſt fo ſawr / 
ic Vnd wie biſtu alſo erblichn / 5 
Ich mein es fey hir was vbr deebr gſtrichn. 
| | Der Erſte. 
Es hat mich jetzt dort vorn am Plan / 
Gar hart erſchreckt ein frembder Man / 
Der hat geſchrien ſo erbermlich / 
Das ich nebn andern entſetzet mich / 
Er machet mich auch gantz verzagt. 
Der Ander. 
Eh lieber was hat er dann gſagt / 
| Der Erſte. | 
N) Er ſagt von viel ſtraff end ſchwern plagn / 
Die kommen ſolln in kurtzen tagny 
br dieſe Stadt vnd gantzes Lande. 
| Der Ander. 
Ha ha / ich halts als für ein thandt / 
Dann ſolts alſo ſein gwiß vnd war / 
Was man hat gſagt fetzt nun viel Jar / 
Cu Ho 


Ho es wer on ſer alle kein Biar 
Ey wie wolen nur die Menſchen wiſſm 
Wen Gott wil ſtraffen oder nit / | 
laß fahrn dein forcht das iſt mein Bit/ 
Der Erſte. 
Nachbar / ich wolt es wer erlogn / 
Er hats abr auß keim Finger gſogn / 
Was er öffentlich hat verkuͤndt / 
Dar zu hat jetzundt alle ſuͤndt / 
Bey ons genommen vberhandt / 
So wol in Steden als auff dem Landt⸗ 
Die wird je Gott nicht vngſtrafft lan / 
Wie man vns Predigt an vnd an / 
Ich hab nur ſorg / wit ich dir ſag / 
Entwedr es wird komn der Juͤngſt tage 
Oder es wird werdn ein groſſer ſterbn / 
Hunger / Krieg oder ein ander verderbn 
Ind leng kan es nicht ſtehen an / | 
Es muß ons ein Radt oben puckl gahn / 
Dunn wir ſeind gantz vnd gar entwicht / 
Weder ſingn noch ſagn hilffet nicht / 
Man feb an vnſr Soͤn / Knecht vnd Mepdß 
Wie bey jn iſt kein bſcheydenheit / 
Der meiſt theil iſt auff dhoffart gricht / 
Vnd koͤn nen doch recht beten nicht / 
So goͤbn wir auch teglich allſamen / 


Wie man leſtert Gottes Namen / 
Sein Leiden / Wunden / Sacrament / 
Wird alles von vns ſpoͤtlich gnendt / 
Kein Fluch ſo hoch ward nie erdacht / 
Oder er wird jetzt herfuͤr gebracht / 
Groſſe Kranckheit vnd ſchwere plag / 
Wuͤndſchn wir einander auch all tag / 
Vnd thun ſolchs nicht die Alen allein / 
Es ſſt auch bey den Juͤngſten gmein / 
Der Metzn ft voll / wird reiſſn ein fart / 
Fuͤrwar / fur war ich foͤrcht mir hart. 
Dier Ander. 
Nun wolan es geh wie es will / 
Es fol mich nicht kuͤmmeren vil / 
Ich wil mir nemen ein gutn muth / f 
Was iſts das ſich cine faſt gremen thus / 
Komb ich weiß ein guen kuͤlen Wein. ' 
1 Der Erſte. 
I ttzt nicht / ich muß lenger hie ſein / 
Vnd ſehn wie es doch tocitr wird gan. 
> Der Anders 
Ey bhuͤt 721 Gott / ſo geh ich daruon. 


etzt kommen zwo Jungfrawen. 


Die. Erfte.. 
Groß dich Gott liebe Erſter: 
[Dice Ander Danck 


Danck hab mein liebe Schweſter / 
Ach lieb Schweſter fag was dir iſt / 
Das du nun alſo trawrig ſichſt. 


Die Erſt. 
Es hat mich am platz vor enferm Hauß / 
Ein Mann fo hart erſchreckt vbrauß. 


: Die Ander. 
Ach was wird es doch nur fein, 
Die Erſt. 
O du liebe Schweſter mein / 
Es thun die frommen Prediger lehrn / 
Buß zu thuen vnd vns bekehrn / 
Dieweil wir ſolchs nicht nemen zhertzn / 
So wil ong Gott ſtraffen mit ſchmertzn⸗ 
Vnd hat ebn gſchrien dieſer Mann / 
Werdn wir vns nit blern vnd abſtahn 
Von ſuͤndn fo wird d Stadt vntergahn. 
Die Ander. | 
Ja drumb han d Herrn außtuͤffen lan / 
Das wir kein Schmuck ſolln tragen any 
Ich hett erſt ein news Muſter gſehn / 
Drumb wolt ich jetzt zum Schneider gehn 
Vnd mir auch ein ſolchs machen lan. 


Die Erſte. 


a 


Ach mein lieb Seh weſtr du ſolts nit than 
Dieweil ono Gott hat warnenlaſſn “ 
Das wir ons der Sünden ſolln maſſn / 
Diveil dann hoffart auch cin Suͤnd iſt/ 
Nath ich das du auch darnon left. 
Die Ander. 
Was ſolt die Hoffart Sünde fein. 
Die Erſte. 
Ja wol du liebe Schweſter mein. 
| Die ander leufft hinweg⸗ 
Das kan ich glauben nit / a 
Drumb laß mich nur zfriedt. 
Jeizt kommen ¿ren Hofffunckern⸗ 
Hofffuncker. 
Hoffmeiſter / wuͤndſch euch ein guten tag. 
| Hoffmeiſter. 
Dane habt ir / was iſt guts news dſage 
| Hoffiuncter 
Ich weiß gleich jetzund von nichten / 
Wiſt jhe etwas / wolt mich brichten. 
Hoffmeiſter. 
Ich weiß anders nichts dieſer friſt / 
Dann das vnſer Kong gar trawrig iſt. 
0 Eso Hoff. 


Hoffiuncers. 

Gewiß es wird jhn etwas anten/ 

Ein boͤß Botſchafft auß frembden Landn 
Doch hab ich ein wenig vernommn / 
Das vo Got ein ſchrecklich botſchafft komn 
Wie das ſich fein Goͤttlich genad / 

Gar hart erzuͤrnt hab ober d Stadt / 
Wegn vnſer La ſter vnd ſuͤnden groß / 

Die wir tribn han on vnterl aß / 
Mit vbrigm ſauffen vnd auch freſſn / 

Darbey ſeine Nams vnd Gbot vergeſſu 
Vnd noch andr grober fi unden viel / 

Die ich jetzt nicht erzelen wil / 


Hoffmeiſter. 
Ach hilff ons Gott im hoͤchſten Thron / 
Das wir vns bekehrn vnd Buſſe thon / 
Hoff uncker. 
Das helffe vns Gott allen ſamen. 
Vmb feins heilgen benedeyen Namen / 
Herr Hoffmeiſtr es wird nun zeit ſein / 
Das wir gehen gen Hoff hinein. 
Hoffmeiſter. 
Ja wir wolln nicht lenger hie ſtehn / 
Wir woͤlln miteinander gen Hoff ai | 
4 Zt | 


Vnd auff dem Koͤniglichen Saal / 
V aft dienſt verrichtn wie andre mal / 
Jeizt wechſt der Kir biG vber Jos 
nam / vnd Jonas ſpricht. 
Nun frew ich mich im hertzen auch / 
Des ſchoͤnen Beumleins oder ſtrauch / 
Das mir am ſchaͤtten nicht gebrech / 
Die Sonn mich auff mein haupt nit ſteck / 
Ich merck der Herr wil mir gar wol / 
Das Beumlein mache mich freuden vol. 


Jetzt kompt der Cantzler. 


“| Ein felgam ding hab ich vernommn / 


Wie das ein Mann fetzt her fey komn / 
Welcher dieſer großmechtign Stadt / 
Ein fürglichs verderbn verkuͤndet hat / 
Mir hat auch anzeigt der Diener mein / 
Man laß in der gantzn Stadt ausſchreyn / 
Das Jung vnd At thu rechte Buß / 
Dem Koͤnig ichs anzeigen muß / 
Vielleicht thut er auch was darzu / 
Dar mit dieſe fach bleib zur ruh. 
Jetzt kompt der Noͤntg / ſetzt ſich / vnd redet 
mit ihm ſelbs alſo. 
Nun ich bin gleichwol ein König grant; 
Regier vber viel Leut vnd Landt / 
Wenn ich aber dſach bedenck recht / 
So find ick mich den groͤſten knecht / 

Dann ich fol dienen jederman / 
m fried erhaltn mein Vnterthan / 
Wa 16 gut iſt fuͤr dern / das bop zerſtoͤrn / 
Bnd allem vnrath im Land wehrn. 
Bſonder fol ich die Gottes ehr / 
Fuͤrdern vnd flewrn je lenge je mehr / 
Ab leider es geht faſt mit zu / 
Die wuͤrd ich wol gern haben thu / 
Muh ond arbeit geht mir nicht ein / 
. ch legs aber auff die Rethe mein / 
Da geht es dann auch wie ich mag / 
Drumb iſt vberal ein groſſe klag / 
Wie das nun in dem gantzen Landt / 
All boßheit hab gnommen oberhandt / 
An ſolchem bin ich ſchuldig viel / 
Weil ich mein Ampen nicht vben wil / 
Dann es iſt ein gemein Sprichwort / 
Das ich ſelber offt hab gehort: 
Gleich wie der Koͤnig gſchaffen iſt / 
Alſo auch ſein Volck zu aller friſt / 
Doch iſt das dargegen auch war 
Das das Volck ſtet von Jar zu Jar / 
Ammer dar halß Jacrigor wird / 
Vnd kan ſch verlich werden regiert / 
: 2 ons ſeh uffn od bieten viel / 
n tat da rada was gern wil / 


Drumb 


Darumb dunckt mich ich ſchmeck den Pratn 

Die fach wir d ein mal vb! gerathn / 
Vnd das oͤberſt zum vn derſin gahn 

Wird man nicht anders darzu than. 
Es geht abr jetzt mein Cantzler hrein / 

Er duͤnckt mich etwas trawrig fein, 
O Cangler gehſtu auch daher / 

Was bringſtu vns für newe maͤhr. 

; Cantzler. 

Viel guter Maͤhr zu dieſen tagn / 

Weiß ich euch Koͤnig nicht zu ſagn. 

Konig. 
Es ſeind leicht boͤſe Maͤhr vorhandn. 
. Ca ngler. 

Ja Herr es iſt auß frembden Landa 
Erſt heint ein Manne herkommen / 

Der leſt ſich oͤffentlich vernemmen / 
Wie das er ſey geſandt ein Bott / 

Von dem wahren Himliſchen Gott / 
An zuzeign dieſem Land vnd Stadt / 

Das fie wegn Ihrer miſſethat / 
Verderben werdn in viertzig tagn / 

So man nicht wird rew vnd leid tragn / 
Drumb habn die Elſten in der Stadt / 

Auß gehn laſſen ein muͤndlich Mandat / 


Das 


Das man allenthalb aufafchrien Baty 
Da mit fich beyde Jung vnd alt / ’ 
Mit faſtn ond beta bußwirdig halt / 
Solchs hab ich ewr Maiſtat wolln zeign an 
Was ſie nun darzu woͤllen than / , 
Darauff mögen fic ſich bedenckn. 


Koͤnig. 
Fuͤͤrwar die máre thut mich krenckn / 
Nicht fo faſt von wegn meines ſtandt / 
Viel mehr iſt mir vmbs gantze Land / 
Sols dann in fürg zu boden gahn / 
So erbarms Gott im hoͤchſten Thron / 
Doch troͤſt mich das ich vernommen / 
Das wir durch Buß zu gnad kommen / 
Will vns Gott alſo entbinden. 
Wie ſein Gſandter thet verkuͤnden / 
So laß mans an keinr Buß erwindn / 
Vnd weil die ſach leid kein verzug / ; 
Auch fein verlengrung noch auffſchub / 
So wil ich mich nicht lang berathn / 
Mit mein Fuͤrſten vnd Potentatn / 
Sonder die ſach ſelbs greiffen an / 
Wie ich dann des guten fug han. 


Cantzler. 


Ja Gnedige Herr in Goͤttlichn ſachn / 
Sol man nicht lang vil anfchleg machn. 
Sonder ſchlecht ſeim willn kommen nach / 
Soerkriegt man am erſten gmach / 
Wenn man abr viel Koͤpff fragen thut / 
So wird die ſach gar ſelten gut / 
Dann einr ſagt weiß der ander ſchwattz / 
Der wil auff der ander abwarts / 
Wie wirs dann nun etliche Jar / 
TLeidr all zuuil han gnommen war / 
Drumb thut Koͤnglich Mayeſtat recht / 
| Das fie Gottes Bfelh nachfehrt ſehlecde 
Koͤnig. 
Weil jm je Gott fuͤrgnommen hat / 
Zu ſtraffen vnſer miſſethat / 


Nach ſeiner ſtrengen Grechtig keit / 

| Bnd doch verheiſt Varmhertzig keit / 
Alſo das wir Gnad follen findn / | 
Wenn wir abſtehn von vnſern fuͤndn / 
So find ich ja kein beſſern weg / 

Dann das man deeut zur Buß vermoͤg / 


Nun wiewol ich vernommen han / 
Vnd iſt auch recht vnd wol gethan / 
Das die Elteſten vnſer Stadt / E 
Mit einander ſind wordn gu ratz / We, 
Das 


Das fie hie durch alle gaſſen / f 
Das Volck habn vermanen laſſen / 
Damit es beſſr fein ſuͤndigs lebn / 
Thu ſich zu wahrer Buß begebn / 
So weiß man abr derneben wol / 
Das der gmein Poͤfel iſt ſo toll / 
Das er ſich nicht leicht left bewegn / 
Vnd jhm ein hertes Biß einlegn / 
Darumb bin ich endlich bedacht / 
Und ſolchs auß Koͤniglicher macht / 
Das ich in die Stadt vnd desgleich / 
Durchauß in mein gantz Koͤnigreich |: 
New ernſtlich Mandat außſchickn wol | 
Drumb Cantzler du dich ſchicken ſolt |< 
Damit fürderlich vnd behend / 
Geſchricbn werdn ecich Inſtkument⸗ 
FCantzler. | 
Herr Koͤng ich wil mich ſaumen nicht / 
Wenn ich nur hab ein lautern Bricht | 
Wie man doch endlich ſchreiben fol. 
König. | 
Dae wil ich dich berichten wol / 
Schreib es ſey mein ernſtlich Mandat / 
Vbers gantz Koͤnareich vnd dieſe Stall 
Das durchauß alle Menſcken Kind / 


Als viel jhr in vnſerm Reich ſind / 
Sich von jhrem argen leben / 
Zu Rew vnd wahrer Buß bgeben / 
nd das man wif das ernſt ſey / 
Sol auch werden gemelt darbey / 
Das man ernſtliche Faſten halt / 
Welche ſol ſein alſo geſtalt / 
Das durchauß weder Menſch noch Vich / 
In dreyen Tagn nem Speiß zu ſich / 
Ja weder Roß / Eßl / Ochs noch Rindt / 
Auch Schaf vnd Geiß / geb was es ſind / 
Die Pol man weder ſpeifn noch trenckn / 
Sonder alles mit Seckn behenckn / 
| Oud das jedrman in ſolcher Noth / 
Mit macht ſchrey zum Himliſchen Gott / 
Vigeicht möcht er fein Zorn wenden / 


Vnd ſchick es auß in alle endt / 
Das ¡bm volziehung afcheh behendt. 
) | Cantzler. 
Gnedigeſter Koͤnig ich halt / 
|. Boll die Botten abfertign bald. 
Der König ſtehet auff / vnd 


ſpricht. 
Ich 

Ich wolt das ich geſtorben wer. 


Ich weiß wenn ein Herr etwas fina fit) 
Will ehr das es hab gute krafft. 
Soll ehr das ſelb Gebott mit willn / 
Durch eigene That auch erfülln, 
Drumb ſteh ich auff von meinem Thron / 
Wil abthun mein Kleid Zeptr vnd Kro ES 
Mich im Sack ond Afchen erzeign. Me 
Auch gantz vnd gar zur Erden neign) 
Das man mich demuͤtiger find / ( 
Dann alle ſo jetzund hie find/ 
Ich kenn mich auch vndr andern all / 
Ein groſſn Sander in gleichem fallo 
Der fuͤnffte Actus, 
Jonas. „ 
Nun iſt heute der halbe Tag / N 
Ich ſich noch weder firalf noch plag / f 
Bor Niniue die arge Stadt / 
Wie Gott durch mich verkündet hat / 0 
Nun iſt mir die ſer Kuͤrbiß ſtrauch / de 
Zu groſſem leid verdorret auch / 1 
Die Sonn thut auff mein heupt jezt ſtech 
Darumb ſo wuͤnſch ich vnd mag fpresiun | 


t 
4 


Jetzt kompt der Koͤnig mit ſeim Hof⸗ 
geſind / haben Seck vmb ae a 
„l 


Ewiger Gott im Himelreich / 
Wir Menſchen Kinder allzugleich / 
Haben mit vnſer miſſethat / 

Gar hoch erzuͤrnt dein Maieſtat / 

Dann vnſer aller ganges leben / 

9 Iſt den Sünden vntergeben / 
An vns tf gut wedr haut noch har / 
Wir ſind durchauß verderbet gar / 
Es iſt doch vntr vns keiner mehr / 
Der guts zu thun hett luſt vnd bger / 
Mir woͤllen fein gar hoch geacht / 
Vnd fuͤhren ſehr ein groſſen pracht / 
Abr onfer thun tft als verlorn / 
Wenn anbricht dein Goͤttlicher Zorn / 
Gott ſtraff nicht in deinem grim / 
Vnſer Bitt vnd Buß jetzt auffnim / 
Dann wir ſeind ſchwach O lieber HErr / 
Bod onfer Gbein erſchrecket ſehr / a 
Darxzu tft vnſer Hertz vnd Gmuͤth / 
Gantz vnd gar in den Todt betruͤbt / 
Herr kehr vmb vnd laß one lebn / 
Deiner Gnad thun wir ons ergebn / 
Hekehr ons Herr / ſo werdn wir blert / 
Vnd wird dein Goͤttlicher Nam geehrt / 
4 FÚbritu ons dann in Todtes chal / 
Wer wird dich loben dazumal / 
* Oi Nur 


Pr, 

Nur die Lebendigen O HERR | 
Werden verkuͤndn dein lob ond 1 
Sih an HErr vnſer ſehnlich bitt / . 
Verſchmeh auch onfer Buß jetzt nit / 
| | 
| 
| 


Vnd enfer Wangn mit zehren gwaſch 
Sie faſten jetzt drey gantzer Taͤg / 

Das niemand keiner Speiß drinn pfle 
Solches wer ja wol alles nicht / 

Wann die hertzn nicht auff dich gericht 
Sie ſehen abr zu dir O Gott / 

Darumb hilff jetzt auß dieſer not / | 
Der Stadt ond auch dem gantzen Lande) hé 

So wird dein Lob bey ons bekandt / * 

| Gott. " 

Dieſes Volck vberweltigt mich / 

Vnd reiſt mein Gnad mit gwalt zu fie 
Ihr Hertz wircket auff rechte Buß / N 

Drumb ich mich ¡hr erbarmen muß / 
Vnd jetzt abwenden meinen Zorn / | 

Den ich jhn durch Jonam geſchworn / E 
Standt auff Koͤnig vnd fey getroſt / 10 

Du vnd dein Volek ſeyd all erloͤſt. 2 


Der Konig ſicht auff : AR 


Scham wie figen wir hie in Aſchn / 


( 

Ilz lebt mein Hertz in rechter freud / 
Die weil ich hab fo gnedign bſcheid / 
Gelobt ſey Gott im Himels Thron / 
Der ons fo groſſe guͤth hat than / 
| Er iſt der recht war einig Gott / 
| Der kan helffen auß aller not / 
Ander Notkelffer find entwicht / 
So ſhn die Menſchen habn erdicht / 
Allein die ſt Gott fol fein bekandt / 
Gantz allem Volck in meinem Landt / 
Seen heiligs Wort vnd Gſatz zugleich / 
Sol ghalten werdn in meinem Reich / 
All Abgoͤttrey wil ich zerſtoͤrn / 
Allein dieſen Gott muß man ehrn / 
1 Der Himl vnd Erdt beſchaffen hat / 
Vnd ons jetzt fo guͤtiglich banad / 
Jonas zuͤrnet aber. 
Ach Gott ich bin betruͤbt von Hertzn / 
Das weſen macht mir groſſen ſchmertzn / 
Es iſt mir ja wol gangen zu / 8 
Was ich jetzt redt vnd klagen thu / 
Well ich noch war in meinem Land / 
Hat mich es zuuor wol geant / * 
f Ich flog auch drumb gen Tharſis bhendt / 
Dienn ich hab ſieber Gott wol kendt / 
| : D ij Dein 

Dein grundloſe Barmhertzigkeit / 
Dein mild vnd auch dein guͤtigkeit / 
Vnd in ſumma / dein ttew fo gut / 
Als bald der Menſch bekehren thut / 
Sein arges vnd boͤſes leben / 
So thuſtu jm als vergeben / 
Als bald man nur vmbkehren thut / 
Von ſtund an wirffſt auch weg die Ruth 
Darumb O Herr nim jege von mir / 
Die Seel iſt mein hoͤchſte begier / 
Dann ſterben mir viel lieber iſt 
Dann lenger lebn zu dieſer friſt / 
Sih zu lügen muß ich jest ſtahn / 
In dem was ich verkuͤndigt han. 


Gott. 
O Jona du biſt vnrecht dran / > 
Du wolft ich fol eins Beumleins ſchon / 
An dem du weder pfl antzt noch gmacht / 
Ich ließ es wachſn in einer Nacht / 
In einem Tag wars wider hin / 
Vnd zuͤrnſt das ich genedig bin / 
Gegn Niniue der großmechtign Stadt / 
Die auffer alls Viechs in ihr hat / 
Mehr dañ hundert vñ zweintzig tauſent kü 
Dit nicht als viel berichtet ſind / N 


Das fie wiſſen in jrm verſtandt / | 
Welcho fey die linck oder rechte Hand. 
Was antworts du nun darauff mir. 


Jonas. 
O Hegg ich hab gſuͤndigt vor dir / 
Du biſt in all deim vrtheil grecht / 
Ich heiß mich ein vnnuͤtzen Knecht / 
Nun mach ich mich jetzt auff zuhand / 
Vnd zieh widr in mein Vatterland / E 
Euch gefegne der liebe Gott / ia 
Vnd bhuͤt euch all vor kuͤnfftigr not. Ne 
Beſchluß. 
| A Jſo habet jhr lieben Leut / 
Mit aller kuͤrtz gehoͤret heut / 
Die gantz ernſtlich Hiſtorien / a 
Wie es gangen mit Niniuien / La 
Der großmechtign vnd gewaltign Stadt / N 
Die da lag in allem vnflat / 
Darumb fie dann Gott hat woͤllen / 
| Gantz zu grund vnd boden ellen / 
Doch hat er ſolches nicht gethan / 
Sonder z vor gſchickt fein Botten an / 
Der ſie ſrer Sand erinnern ſolt / 
Deb ſie ſich leicht bekehren wolt / 
poa D iii 

Von jhrer find ond miſſethat / 
Damit ſie ¡hn erzuͤrnet hat / 
Wie ſie dann allzeit trewlich thut / 
Wann er etwan wil 
So ſendet er allweg zuuorn / 


Verkuͤnder 


Als auch geſch 
Da die gantz Welt in ſuͤnden leit / 
Mehr dann zu dero zeit Noha / 
Oder Sodom vnd Gomorra / 
Auch mehr dann zu Nintueen / N 
Ste all nur Heyden gweſen ſein / 
Welche nicht gwuͤſt habn lauter frey / 
Was doch der wille Gottes ſey / 
Wir aber wölln Chriſtn fein genant / 


ſchickn ein Rutz / 


ſeines grimmign zorn. 


icht zu vnſer zeit / 


Den der Will Gottes wol bekandt / 


Durch fein Goͤtllich Wort heittr vnd klat / 


Welchs weil d Welt gſtandn kaum heller 


Vnd leben doch wenig darnach / 


(war / 


Drumb han wir zwarten groſſen rach / 


Caſt ons abr den trewen Gott gut / 


Fallen in ſeine gzuckte Ruth / 


Mit faſtn vnd beten / Auch wahrer Buß / 
Die in allweg darbey ſein muß. 

Wie die Nintuitter haben gethan / 

Gpwiß er wird auch fein Zorn ſan. 

Bud abbrechn fein Ruth vngehewr / 
Dieſelb hinwerffen in das Fewr / 
Dann hat er ſolchs den Heyden gthan / 
Viel groͤſſer hoffnung ſolln wir han / 
Begert jhr ſolches alle ſamen / 
So thut Buß vnd ſprechent Amen / 
Amen das wir von Suͤnd werdn rein. 
Wuͤndſcht euch allen Balthaſar klein. 


Gedruͤckt zu Schweinfurt / durch 
Valentin Kroͤner. 

